als_Latn dik_Latn sag_Latn
Rasti i humbur për Monakon për të kaluar Paris Sg në krye renditjes së përgjithshme ne Kampionatin Francez të futbollit. Në sfidën që hapi edhe javën e 20-të, skuadra e principatës nuk shkoi më shumë se barazimi 1-1 në fushën e vështirë të Montpellier. Edhe pse skuadra e Ranierit për herë të parë pas kaq kohësh luante me Radamel Falkao që nga minuta e parë, El Tigre nuk arriti të shfrytëzonte disa raste që u krijuan për të gjetur rrjetën. Pas një pjese të parë pa gola, miqtë gjithsesi arritën të kalojnë të parët në avantazh me Kurzawa në minutën e 52-të. Të zotët e shtëpisë u kundërpërgjigjen 14 minuta më vonë kur penalltinë e marrë nga Cabela pas një ndërhyrje të Abidal e ktheu në gol sulmuesi i ardhur në formën e borxhit nga Milan, Niang. Edhe pse Monako u hodh në sulm me të gjitha forcat në minutat e mbetura, por pa arritur të ndryshonte rezultatin në favor të saj. Barazim i artë për vendasit të cilët u ngjiten në kuotën e 18 pikëve, 4 pikë larg zonës së rënies nga kategoria. Në të kundërt Monako me një ndeshje më shumë, mbajti vendin e dytë në renditje dy pikë larg liderëve të Paris Sg. Këtë takim të apasionuarit e futbollit francez patën mundësi ta ndiqnin drejtpërdrejt dhe ekskluzivisht në platformën Tring.
als_Latn